Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 823/11/8803	Košice II, 5.3.2012
EEČ : 2-64-65-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 180,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: občianske združenie XXXXX XXXXX, č.ú XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX nad Jazerom pod spisovou značkou 4748/2011.

Skutková veta: 
V trestnej veci vedenej proti obvinenému XXXXX  za prečin krádeže  podľa § 212 ods. 2 písm. e) Trestného zákona a ktorý spočíva v tom, že:

v presne nezistenom čase sa z garáže č. XXXXX na uXXXXX v Košiciach  doposiaľ nezisteným spôsobom napojil na AC - dur rozvodovú elektrickú krabičku, ktorá je umiestnená nad garážou č. XXXXX v Košiciach na ul. Sputnikovej č. 10, ktorej majiteľom je XXXXX XXXXX a elektrickú energiu neoprávnene odoberal až do 09.40 hod. dňa 30.11.2011, čím XXXXX spôsobil škodu vo výške 180 EUR,

Odôvodnenie: 
	Uznesením policajného orgánu Okresného riaditeľstva PZ, Obvodného oddelenia XXXXX - Juh podľa § 199 ods. 1 Tr. por.  XXXXX zo dňa XXXXX bolo začaté trestné stíhanie za prečin krádeže podľa § 212 ods. 2 písm. e) Tr. zák., na tom skutkovom základe , ako je to uvedené vo výrokovej časti citovaného uznesenia. Následne uznesením tohto policajného orgánu podľa § 206 ods. 1 Tr. por. vyššie uvedenej spisovej značky zo dňa 29.12.2011 bolo vznesené obvinenie XXXXX  za prečin krádeže podľa § 212 ods. 2 písm. e) Tr. Zák. na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a  poškodený uzavreli dňa 17.02.2012 dohodu o zmieri, z ktorej je zrejmé, že poškodenému už bola obvineným  uhradená celá škoda spôsobená trestným činom. Obvinený sa naviac za svoj čin poškodenému ospravedlnil.
 
Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

	Dňa 20.02 2012 obvinený zložil na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 100,- €, z ktorej 50% je určených občianskemu združeniu ,, XXXXX , so sídlom v Košiciach, XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor